Lionel Davidson

**Lionel Davidson** (født 31. mars 1922, død 21. oktober 2009) var en engelsk forfatter som skrev en rekke spionromaner og en del spenningsromaner for barn og ungdom.

## Liv og virke
Davidson var født i 1922 i Hull som en av ni barn av en jødisk innvandrer. Han sluttet tidlig i skolen og fikk jobb som kontorgutt i *[[The Spectator]]*s London-kontor. Senere arbeidet han for Keystone Press Agency. Under den andre verdenskrig tjenestegjorde han i den britiske marines ubåtvåpen.

Etter krigen fortsatte Davidson å arbeide for Keystone som frilansreporter. Som journalist reiste han i etterkrigstiden vidt omkring i Europa. Det var på en av disse reisene han fikk ideen til sin første thriller, spenningsromanen *The Night of Wenceslas* (1960). Den har handling fra Tsjekkoslovakia under den kalde krigen og fortalte om unge Nicolas Whistler, en 24 åring fra London som havner i vanskeligheter på en forretningsreise til Praha. Dens stramme prosa og mesterlige utførte handling gjorde romanen til en stor suksess, og plasserte forfatteren fremst i rekken innenfor sjangeren, sammenlignet fordelaktig med tilsvarende forfattere som Eric Ambler, Graham Greene og John le Carré. Davidson ble en av håndfull levende forfattere hvor deres første roman ble gjenutgitt i Penguins grønne serie. Den ble tildelt både Crime Writers' Associations God Dagger for årets beste kriminalroman og The Author's Club Best First Novel Award. I 1964 ble den filmatisert som *Hot Enough for June*, med Dirk Bogarde i rollen som Whistler.

Hans andre roman, *The Rose of Tibet* (1962), ble tilsvarende godt mottatt. *A Long Way to Shiloh* (1966) skaffet Davidson hans andre Gold Dagger, og han fikk en tredje pris med *The Chelsea Murders* (1978). Denne ble filmatisert for fjernsyn som en del av Thames TVs spenningserie «Armchair Thriller» i 1981.

Davidson gikk deretter inn i en lengre pause etter utgivelsen av *The Chelsea Murders*. Han kom ikke til å skrive en ny thriller de neste 16 årene. *Kolymsky Heights* kom i 1994 og fikk internasjonalt bifall og introduserte forfatteren til en ny generasjon av lesere.

Davidson klarte aldri helt å oppfylle sitt tidlig løfte om å bli en britisk storhet innenfor britiske spionbøker, skjønt hans beste romaner er av høy kvalitet. I 2001 ble han tildelt CWAs Cartier Diamond Dagger livstidspris for å ha gitt «et betydelig bidrag til kriminallitteraturen på engelsk språk». Han skrev en rekke barne- og ungdomsromaner under pseudonymet «David Line». *Run For Your Life* er et framragende eksempel på en fortelling som har spenning fra første side.

Lionel Davidson døde den 21. oktober 2009 i nordlige London etter langvarig sykdom. Hans første hustru, Fay Jacobs, døde i 1988. Han etterlot sin andre hustru, Frances Ullman; to sønner fra første ekteskap, Philip og Nick; broren Cyril Davidson; og søsteren Minnie Robins.

## Bibliografi
* *The Night of Wenceslas* (1960)
* *The Rose of Tibet* (1962)
* *A Long Way to Shiloh* (1966) (også utgitt som *The Menorah Men*) 
* *Making Good Again* (1968)
* *Smith's Gazelle* (1971)
* *The Sun Chemist* (1976)
* *The Chelsea Murders* (1978) (også utgitt som *Murder Games*
* *Under Plum Lake* &ndash; barnebok (1980)
* *Kolymsky Heights* (1994)

;Som David Line:
* *Run for Your Life* (1965) (også utgitt som *Soldier and Me* i USA)
* *Mike and Me* (1974)
* *Screaming High* (1985)

;Noveller
* *Note to Survivors* - første gang utgitt i *[[Alfred Hitchcock's Mystery Magazine]]*, mai 1958
* *Where am I Going? Nowhere!* - første gang utgitt i *Suspense* (London), februar 1961
* *Indian Rope Trick* - første gang utgitt i *Winter’s Crimes 13*, London: Macmillan 1981; gjenopptrykket i *Mysterious Pleasures* London: Little, Brown 2003
* *I Do Dwell* - første gang utgitt i *Winter's Crimes 16*, London: Macmillan 1984
* *Tuesday's Child* - første gang utgitt i *The Verdict of Us All*, Crippen & Landru 2006

### Oversettelser til norsk

## Priser og utmerkelser
* The Author's Club Best First Novel Award , for *The Night of Wenceslas*
* The Gold Dagger , for *The Night of Wenceslas*
* The Gold Dagger , for *A Long Way to Shiloh*
* The Gold Dagger , for *The Chelsea Murders*
* The Cartier Diamond Dagger 

## Referanser


## Eksterne lenker
* , drevet av forfatterens sønn
* Appreciation of Davidson's novels
* Bastulli Mystery Library: Lionel Davidson , kort bio og bokomtaler]
* Lionel Davidson, obituary, *Daily Telegraph*
* Obituary, *The Independent*